PRANEŠIMAS

apie parengtas reorganizavimo sąlygas ir būsimą reorganizavimą

2021 m. gruodžio 28 d.

Pranešame, kad vadovaujantis Lietuvos Respublikos Vyriausybės 2021 m. gruodžio 15 d. nutarimu Nr.1092 „Dėl sutikimo reorganizuoti VšĮ „Versli Lietuva“ bei Lietuvos Respublikos ekonomikos ir inovacijų ministerijos 2021 m. gruodžio 23 d. sprendimais buvo parengtos VšĮ „Versli Lietuva“ reorganizavimo sąlygos.

Reorganizuojama įstaiga - VšĮ „Versli Lietuva“, juridinio asmens kodas 302454111, buveinės adresas Juozo Balčikonio g. 3, Vilnius, Lietuva, duomenys kaupiami ir saugomi Lietuvos Respublikos juridinių asmenų registre.

Reorganizavime dalyvaujanti įstaiga - viešoji įstaiga Lietuvos verslo paramos agentūra, juridinio asmens kodas 125447177, buveinės adresas Savanorių pr. 28, Vilnius, Lietuva, duomenys kaupiami ir saugomi Lietuvos Respublikos juridinių asmenų registre.

Pagal parengtas reorganizavimo sąlygas reorganizavimas vykdomas prijungimo būdu, prie viešosios įstaigos Lietuvos verslo paramos agentūra, kuri po reorganizavimo tęs savo veiklą, prijungiant VšĮ „Versli Lietuva“, kuri kaip juridinis asmuo po reorganizavimo pasibaigs. Viešoji įstaiga Lietuvos verslo paramos agentūra po reorganizavimo tęs savo veiklą nauju pavadinimu viešoji įstaiga Inovacijų agentūra. Kiti viešosios įstaigos Lietuvos verslo paramos agentūra duomenys ir rekvizitai (išskyrus pavadinimą ir adresą), pasibaigus reorganizavimui nesikeis.

Visos VšĮ „Versli Lietuva“ teisės ir pareigos pereina viešajai įstaigai Lietuvos verslo paramos agentūra nuo priėmimo-perdavimo akto tarp VšĮ „Versli Lietuva“ ir viešosios įstaigos Lietuvos verslo paramos agentūra pasirašymo dienos.

Reorganizavimo sąlygos, po reorganizavimo galiosiantys viešosios įstaigos Lietuvos verslo paramos agentūra ir kiti reorganizavimo sąlygose bei teisės aktuose numatyti dokumentai ir informacija viešai skelbiami interneto svetainėse adresu [www.verslilietuva.lt](http://www.verslilietuva.lt) ir [www.lvpa.lt](http://www.lvpa.lt)

Apie parengtas reorganizavimo sąlygas bus viešai paskelbiama tris kartus ne mažesniais kaip 30 dienų intervalais reorganizuojamos įstaigos ir reorganizavime dalyvaujančios įstaigos įstatuose nurodytame šaltinyje – VĮ Registrų centro leidžiamame leidinyje „Juridinių asmenų vieši pranešimai“ bei įstaigų interneto svetainėse.